+-----------------------------------------------------------------------+
| 1. ปัจจัยความเสี่ยง                                                       |
+-----------------------------------------------------------------------+

ก่อนตัดสินใจลงทุนในหุ้นสามัญของบริษัท
นักลงทุนควรใช้วิจารณญาณอย่างรอบคอบในการพิจารณาปัจจัยความเสี่ยงในข้อนี้รวมทั้งข้อมูลอื่นๆที่ปรากฏในเอกสารนี้
นอกจากนี้ปัจจัยความเสี่ยงที่ระบุไว้ในข้อนี้เป็นปัจจัยความเสี่ยงที่มีนัยสำคัญบางประการ
อันอาจมีผลกระทบในทางลบต่อบริษัท และมูลค่าหุ้นของบริษัท
ทั้งนี้ปัจจัยความเสี่ยงดังกล่าวมิได้เป็นปัจจัยความเสี่ยงทั้งหมดที่มีอยู่ซึ่งอาจมีผลกระทบต่อหุ้นสามัญของบริษัท
ดังนั้นปัจจัยความเสี่ยงอื่นๆ ที่บริษัทมิทราบในขณะนี้
หรือที่บริษัทเห็นว่าเป็นปัจจัยความเสี่ยงที่ไม่เป็นสาระสำคัญในปัจจุบันอาจเป็นปัจจัยความเสี่ยงที่มีผลกระทบต่อธุรกิจ
รายได้ ผลกำไร สินทรัพย์ สภาพคล่อง แหล่งเงินทุนหรือการดำเนินงานของบริษัทในอนาคต
เช่นการใช้ถ้อยคำว่า “เชื่อว่า” “คาดการณ์ว่า” “คาดหมายว่า” “มีแผนจะ” “ตั้งใจ” หรือ
“ประมาณ” เป็นต้น หรือการคาดการณ์เกี่ยวกับผลประกอบการ ธุรกิจ แผนการขยายธุรกิจ
การเปลี่ยนแปลงของกฎหมายที่เกี่ยวข้อง ในการประกอบธุรกิจของบริษัท นโยบายของรัฐ และอื่นๆ
ซึ่งเป็นการคาดการณ์ถึงเหตุการณ์ในอนาคต และผลที่เกิดขึ้นจริง
อาจมีความแตกต่างอย่างมีนัยสำคัญจากการคาดการณ์หรือคาดคะเนก็ได้

+-----------------------------------------------------------------------+
| 1.1 ความเสี่ยงจากความผันผวนของราคาวัตถุดิบ                                  |
+-----------------------------------------------------------------------+

ปัจจัยภาวะเศรษฐกิจโลกที่แปรปรวนในปี 2553 เป็นผลโดยตรงต่อราคาวัตถุดิบในตลาดโลก
ความผันผวนของอัตราแลกเปลี่ยน ราคาพลังงานในตลาดโลก
ความต้องการเม็ดพลาสติกในตลาดเกิดใหม่ เช่น จีนและอินเดีย
ทำให้จำนวนของเม็ดพลาสติกขาดหายไปจากตลาดอย่างมาก แต่ในรอบ 3
ปีที่ผ่านมาแหล่งผลิตเม็ดพลาสติกชนิด LDPE รายใหม่ก็ยังไม่มีกำลังการผลิตที่ชัดเจน
ในขณะที่ตลาดเกิดใหม่มีความต้องการสูงขึ้นอย่างต่อเนื่อง ทำให้จำนวนถูกกระจายไปตามตลาดต่างๆ
และมีราคาสูงขึ้นโดยลำดับ

ในขณะเดียวกันธุรกิจของบริษัทมีการใช้เม็ดพลาสติกชนิด LDPE มากกว่าร้อยละ 40
ของรายได้เป็นหลัก

ทำให้บริษัทได้รับผลกระทบโดยตรง
เนื่องจากผู้ผลิตในทวีปเอเชียและตะวันออกกลางได้ลดกำลังการผลิตลง
โดยเฉพาะผู้ขายรายใหญ่ของบริษัททำการเลิกผลิตเม็ดพลาสติกชนิด LDPE ที่บริษัทใช้งานอยู่
ทำให้บริษัทต้องลดกำลังการผลิตลงเพื่อปรับเปลี่ยนไปใช้วัตถุดิบในแหล่งอื่นๆ
ซึ่งมีคุณภาพที่เทียบเท่ากันหรือดีกว่า

แนวโน้มราคาวัตถุดิบโดยรวมในปี 2553
จากแผนภูมิจะเห็นได้ว่าความผันผวนของราคาวัตถุดิบแต่ละชนิดไปในแนวทางที่สูงขึ้นตลอดเวลาซึ่งจะเป็นปัจจัยให้ราคาของวัตถุดิบสูงขึ้นไปจนถึงไตรมาส
2 ในปี 2554

แผนภูมิราคาวัตถุดิบแต่ละชนิดปี 2551, 2552 และ 2553

[]

[TABLE]

+-----------------------------------------------------------------------+
| 1.2 ความเสี่ยงจากภาวะการแข่งขันในตลาด                                     |
+-----------------------------------------------------------------------+

ภาวะการแข่งขันในตลาด ยังคงมีอยู่ค่อนข้างสูงจากผู้ผลิตทั้งในประเทศจีน ไทย เวียดนาม
และประเทศ

ในกลุ่มยุโรปตะวันออก โ ดยส่วนใหญ่จะแข่งขันในด้านราคา, ด้านคุณภาพ, ด้านบริการ
และการส่งมอบตามเวลา

การแข่งขันจะรุนแรงมากขึ้นตามจำนวนผู้ผลิตในตลาดที่เพิ่มมากขึ้น
บรรดาถุงหรือบรรจุภัณฑ์พลาสติกรูปแบบเดียว

กับที่บริษัทผลิตจะมีลักษณะและรูปแบบที่แตกต่างกันเป็นจำนวนมาก
ซึ่งบริษัททำการผลิตอยู่เพียงบางประเภทเท่านั้น
เพื่อจัดการกับการแข่งขันในตลาดบริษัทได้ดำเนินการดังนี้

ลูกค้าของบริษัทยังเป็นกลุ่มเดิมซึ่งอยู่ภายใต้เครื่องหมายการค้าของลูกค้าเองและกลุ่มอุตสาหกรรมที่ใช้บรรจุภัณฑ์ที่เป็นอุตสาหกรรมผลไม้
โดยกลุ่มที่อยู่ภายใต้เครื่องหมายการค้าซึ่งกลุ่มแรกยังเป็นการประกวดราคา เพื่อที่จะได้คำสั่งซื้อ
ซึ่งปัจจัยของราคาเป็นตัวกำหนดวิธีดังกล่าวเป็นระบบที่มีการแข่งขันรุนแรง
ส่วนกลุ่มที่สองจะเน้นเรื่องมาตรฐานการผลิตที่ถูกสุขลักษณะและเน้นเรื่องของการส่งมอบให้ทันเวลาและให้ความสำคัญกับการควบคุมมาตรฐานคุณภาพสินค้า
แต่การแข่งขันด้านราคาไม่สูงนักเนื่องจากมีผู้ผลิตน้อยรายแต่ลูกค้ากลุ่มนี้ในประเทศสหรัฐอเมริกาได้ประสบปัญหาโดยสินค้าที่ลูกค้ากลุ่มนี้นำไปขายได้ถูกห้างพยายามลดจำนวนลง
โดยห้างส่วนใหญ่หันมาขายผลิตภัณฑ์ของห้างเองทำให้บริษัทสูญเสียยอดขายไปจำนวนมากและบริษัทต้องปรับเปลี่ยนการผลิตสินค้าภายใต้ตราของห้างซึ่งต้องใช้ระยะเวลาในการจัดเตรียมเป็นเวลาหลายเดือน
โดยที่ประมาณไตรมาส 3-4
บริษัทสามารถผลิตและจำหน่ายผลิตภัณฑ์ภายใต้ตราของห้างในสหรัฐอเมริกาได้แล้ว 3-4 ราย

1.3 ความเสี่ยงเกี่ยวกับระบบสารสนเทศ

เทคโนโลยีเกี่ยวกับระบบคอมพิวเตอร์ที่มีการพัฒนาอย่างต่อเนื่องรวมถึงระบบซอฟแวร์ต่างๆ
ที่มีการพัฒนาควบคู่กัน
การปรับให้ทันกับเทคโนโลยีใหม่จะต้องคำนึงถึงพื้นฐานของความเสี่ยงในด้านเทคโนโลยีในองค์กรด้วยเช่นกัน
ปัญหาการคุกคามในด้านการเข้าถึงข้อมูลและการโจมตีของไวรัสคอมพิวเตอร์ที่มีการพัฒนาขีดความสามารถในการโจมตี
การป้องกันระบบคอมพิวเตอร์ในองค์กรจึงจำเป็นต้องพัฒนาหรือยกระดับเพื่อป้องกันหรือทำให้เกิดความสูญเสียน้อยที่สุด
รวมถึงการสื่อสารข้อมูลต่างๆ
มีการพัฒนาเพื่อรองรับระบบข้อมูลที่มีขนาดใหญ่ขึ้นเป็นการเพิ่มประสิทธิภาพการทำงาน ในปี 2553
บริษัทมีการพัฒนาในส่วนระบบคอมพิวเตอร์ดังนี้

1. ระบบการป้องกันจากภายนอกมีแผนการยกระดับเกราะป้องกัน(Firewall)
ที่มีประสิทธิภาพมากขึ้น

2. ระบบฐานข้อมูลมีการเพิ่มประสิทธิภาพให้ดียิ่งขึ้นและยกระดับ OS เซอบเวอร์(Upgrade OS
Server)

3. พัฒนาระบบ MRP ให้ใช้งานได้อย่างเต็มรูปแบบ

4. ขยายระบบสายสัญญาณการเชื่อมต่อของระบบ

การป้องกันความเสี่ยงและพัฒนาระบบคอมพิวเตอร์จะเป็นไปตามแผนงานของฝ่ายสารสนเทศ

+-----------------------------------------------------------------------+
| 1.4 ความเสี่ยงจากการผันผวนของอัตราแลกเปลี่ยน                                |
+-----------------------------------------------------------------------+

รายได้ของบริษัท มาจากการส่งสินค้าออกไปขายยังต่างประเทศ โดยในปี 2553
รายได้จากการขายดังกล่าวมีจำนวนเงินรวมทั้งสิ้น 1,352.93 ล้านบาท
ซึ่งส่วนใหญ่เป็นเงินเหรียญดอลล่าร์สหรัฐ ในปี 2553 ค่าเงินบาทยังมีความผันผวน
โดยค่าเงินบาทมีแนวโน้มแข็งค่าขึ้น จากอัตราแลกเปลี่ยน 33.2207 บาทต่อดอลล่าร์สหรัฐ ณ วันที่
30 ธันวาคม 2552 มาเป็น 30.0063 บาทต่อดอลล่าร์สหรัฐ ณ วันที่ 30 ธันวาคม 2553

บริษัทได้ลดทอนความเสี่ยงจากการผันผวนของอัตราแลกเปลี่ยนในรูปแบบต่างๆ
ทั้งการซื้อเม็ดพลาสติกโดยอิงราคาเป็นดอลล่าร์สหรัฐและการนำเข้าเม็ดพลาสติกจากต่างประเทศ
และบริษัทได้ทำการขายเงินสกุลต่างประเทศที่จะได้รับจากการขายสินค้าล่วงหน้า (Forward)
ให้เพียงพอกับรายรับที่จะเกิดขึ้นในระยะ 2- 3 เดือน
เพื่อป้องกันปัญหาความผันผวนของอัตราแลกเปลี่ยน

จากมาตรการป้องกันความเสี่ยงดังกล่าว ทำให้บริษัทมีกำไรจากอัตราแลกเปลี่ยน 34.21 ล้านบาท
สำหรับชดเชยรายรับที่ได้รับผลกระทบจากอัตราแลกเปลี่ยนตลอดทั้งปี 2553
ทั้งนี้บริษัทไม่มีนโยบายเก็งกำไรจากอัตราแลกเปลี่ยน
ซึ่งทุกสัญญาที่ทำการซื้อขายอัตราแลกเปลี่ยนล่วงหน้าจะตัดยอดกับรายรับและรายจ่ายที่เป็นสกุลเงินต่างประเทศที่เกิดขึ้นทุกๆ
เดือนจนครบสัญญา

+-----------------------------------------------------------------------+
| 1.5 ความเสี่ยงจากความสามารถชำระเงินกู้ยืม และความผันผวนของอัตราดอกเบี้ย         |
+-----------------------------------------------------------------------+

ตามงบการเงิน ณ วันที่ 31 ธันวาคม 2553 บริษัทมียอดเงินกู้ระยะยาวกับสถาบันการเงินรวม
7.76 ล้านบาท บริษัทมีเงินเบิกเกินบัญชีเงินกู้ระยะสั้นและเงินกู้ระยะยาวที่ถึงกำหนดชำระในหนึ่งปี
กับสถาบันการเงินรวม 619.76 ล้านบาท เมื่อดูฐานะการเงินของบริษัท ณ สิ้นปี 2553
บริษัทมีสัดส่วนหนี้สินต่อส่วนของผู้ถือหุ้นที่ 2.59 เท่า
ซึ่งอยู่ในระดับใกล้เคียงกับค่าเฉลี่ยโดยทั่วไปของธุรกิจประเภทอุตสาหกรรม
สำหรับอัตราดอกเบี้ยเงินกู้ยืมของบริษัทที่ใช้อยู่นั้นจัดว่าอยู่ในระดับที่ไม่ได้สูงเกินไป
เนื่องจากเป็นระดับที่เท่ากับหรือต่ำกว่าอัตราดอกเบี้ยขั้นต่ำประเภทเบิกเกินบัญชีแก่ลูกค้าชั้นดี (MOR)
และอัตราดอกเบี้ยขั้นต่ำประเภทเงินให้กู้ยืมแก่ลูกค้าชั้นดี (MLR)

เนื่องจากสัญญาเงินกู้บางฉบับเปิดโอกาสในบางกรณีให้บริษัทสามารถชำระคืนเงินกู้ไม่ว่าเต็มจำนวน
หรือบางส่วนก่อนกำหนดระยะเวลาที่ระบุไว้
ดังนั้นในอนาคตหากอัตราดอกเบี้ยเงินกู้ยืมมีความผันผวนมากขึ้น
บริษัทก็อาจจะหาแหล่งเงินทุนแหล่งอื่นมาใช้ทดแทนเงินกู้ตามสัญญานี้ได้
ซึ่งคาดว่าความเสี่ยงของบริษัทที่จะเกิดจากความผันผวนของอัตราดอกเบี้ยอยู่ในระดับที่ไม่สูง

บริษัทอาจมีความเสี่ยงเนื่องจากการใช้เงินกู้ยืมระยะสั้นจำนวนที่สูง
แต่ตราบใดที่บริษัทยังมีผลประกอบการและกระแสเงินสดสุทธิที่ดี
บริษัทเชื่อว่าสถาบันการเงินจะไม่เรียกคืนเงินกู้ยืมระยะสั้น